OpenLLM-France/wikimedia huggingface dataset:
# East Palestine (Ohio)

East Palestine Ohioko hiri bat da. Columbiana konderrian kokatua dago. 2010ean 4.721 biztanle zituen, 8,16 kilometro koadrotan banatuta.

## Ikus, gainera

* Columbiana konderria

## Kanpo estekak

* Datuak: Q1924957
* Multimedia: East Palestine, Ohio / Q1924957
# East Palo Alto (Kalifornia)

East Palo Alto Kaliforniako hiri bat da. San Mateo konderrian kokatua dago. 2010ean 28.155 biztanle zituen, 6,5 kilometro koadrotan banatuta.

## Ikus, gainera

* San Mateo konderria

## Kanpo estekak

* Datuak: Q988697
* Multimedia: East Palo Alto, California / Q988697
# East Patchogue (New York)

East Patchogue Ameriketako Estatu Batuetako erroldak esleitutako leku bat da. Suffolk konderrian kokatuta dago, New York estatuan. 21.580 biztanle ditu, 21,971926 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3459226
* Multimedia: East Patchogue, New York / Q3459226
# East Pasadena (Kalifornia)

East Pasadena Ameriketako Estatu Batuetako erroldak esleitutako leku bat da. Los Angeles konderrian kokatuta dago, Kalifornia estatuan. 6.021 biztanle ditu, 3,429605 kilometro koadroko azaleran banatuta.

## Ikus, gainera

* Los Angeles konderria

## Kanpo estekak

* Datuak: Q1973893
* Multimedia: East Pasadena, California / Q1973893
# East Peoria (Illinois)

East Peoria Illinoiseko hiri bat da. Tazewell konderrian kokatua dago. 2010ean 23.402 biztanle zituen, 51,69 kilometro koadrotan banatuta.

## Ikus, gainera

* Tazewell konderria

## Kanpo estekak

* Datuak: Q506116
* Multimedia: East Peoria, Illinois / Q506116
# Diari de Balears

Diari de Balears katalanez idazten den egunkaria da, Balear Uharteetan hedatutakoa. "Grup Serra S.A." taldeak Palman argitaratzen du 1996tik.
Halaber, MIDAS elkarte europarraren kidea ere bada.

## Erreferentziak

* ↑ (Ingelesez) Members – European Association of Daily Newspapers in Minority and Regional Languages. (Noiz kontsultatua: 2023-06-16).

## Kanpo estekak

* (Katalanez) "Diari de Balears" kazetaren webgunea
* Datuak: Q3324711
# Diari Segre

"Diari Segre" Lleidan argitaratutako egunkaria da, katalanez egindakoa 1997ko irailaren 11tik. La Seu d'Urgell, Balaguer, El Pont de Suert, Tremp eta Tarregan ere ordezkaritza ditu egunkariak, bai eta eskualdeetako gehigarriak ere.
MIDAS elkarte europarreko kidea, hizkuntz gutxituen kazetak batzen dituena.

## Kanpo estekak

* (Katalanez) "Diari Segre"ren webgunea
* Datuak: Q10552566
# Diari de Girona

Diari de Girona Kataluniako (Espainia) Girona probintziako katalanezko egunkaria da.
1943an sortu zen, Los Sitios izenarekin. Hasiera batean, gaztelaniaz argitaratzen zen. 1980ko hamarkadatik aurrera, katalana sartu zuten, beranduago, osotasunean hizkuntza honetan idazteko.

## Kanpo estekak

* (Katalanez) Diari de Gironaren webgunea
* Datuak: Q3026345
# Diari Ara

Ara edo Diari Ara (euskaraz Orain) Kataluniako Bartzelona hiriburuan argitaratua den egunkari bat da. 2010eko azaroaren 28an sortu zuten, hain zuzen ere 2010eko Kataluniako Parlamentuko hauteskundeak ospatu ziren unean bertan.
Egunkari honetako lehen zuzendaria Carles Capdevila izan zen, 2015era arte. Esther Verak hartu zuen egunkariaren zuzendaritza 2015eko abendutik. Jabea eta argitaratzailea Cultura 03 taldea da. Egunkari honek dagoeneko katalanez argitaratzen diren Avui, El Punt eta El Periódico de Catalunya egunkariaren katalanezko bertsioarekin lehiatzeko asmoa du.

## Kanpo estekak

* Ara egunkariaren webgunea (Katalanez)
* Datuak: Q558617
* Multimedia: Diari Ara / Q558617
# Diario 16

Diario 16 informazio orokorreko egunkari espainiarra izan zen. Cambio 16 aldizkariko editoreek sortua, laster Espainiako trantsizioaren ikur bilakatu zen. 1990eko hamarkadan arazo ekonomikoak izan zituen eta azkenean 2001ean desagertu zen.
Espainiar kazetari ezegun askok bertan lan egin zuten, tartean Juan Tomás de Salas, Miguel Ángel Aguilar, Gregorio Morán, Francisco Cerecedo, Pedro J. Ramírez, Justino Sinova, González Urbaneja edo José Luis Gutiérrez

## Erreferentziak

* ↑ «Diario 16, en la calle» El País 1976-10-19.

## Kanpo estekak

* Datuak: Q506978
* Multimedia: Diario 16 / Q506978
# Dourdain

Dourdain (bretainieraz Dourdan) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1011100
* Multimedia: Dourdain / Q1011100
# Dourdan kantonamendua

Dourdan kantonamendua Frantziako kantonamendu bat da. Essonne departamenduan dago, Île-de-France eskualdean. Guztira 28 udalerri ditu eta Dourdan da bere hiriburua.

## Kanpo estekak

* Datuak: Q954567
# Dubford

Dubford, Eskoziako kostaldeko herri txiki bat da, Aberdeenshire eremu administratiboan.

## Kanpo estekak

* Datuak: Q5310711
# Dubhe

Alpha Ursae Majoris (α UMa, α Ursae Majoris) Ursa Major konstelazioko bigarren izar distiratsuena da (nahiz eta Bayer izendapenak "alpha" jartzen dion). Bere izen tradizionala Dubhe da, eta batzuetan, baino arraroago, Ak.. Arabierazko izena ظهر الدب الاكبر hitzatik dator (żahr ad-dubb al-akbar), "Hartz Handiaren bizkarra". Dubhek, beraz, hartz esan nahi du. Txineraz 北斗一 izena hartzen du (Ipar Eltzeko Lehen Izarra) edo 天樞 (Pibote Zelestiala).
Iparrizarra aurkitzeko Hartz Handitik abiatuta behar diren bi izarretako bat da (bestea Merak da). Dubhe guregandik 123 argi urtera dago eta izar erraldoi bat da, bere barruko hidrogeno guztia kontsumitu duena. Binario espektroskopiko bat da, α UMa B izeneko kide batekin, F0V sailkapenekoa. Izar hau 23 unitate astronomikora biratzen ari da eta 44,4 urtean behin orbita bat egiten du. 90.000 unitate astronomikora beste izar sistema bitar bat dago, sistema laukoitza sortuz guztira.

## Kanpo estekak

* Datuak: Q13084
# Dubeninki udalerria

Dubeninki Poloniako Varmia-Mazuriako voivoderriko landa-udalerri bat da, Gołdap barrutian kokatuta. 205,29 km²ko azalera du eta 2017ko datuen arabera 3000 biztanle zituen.

## Kanpo estekak

* Udalaren webgunea
* Datuak: Q555513
* Multimedia: Gmina Dubeninki / Q555513
ieaVarmia-Mazuriako voivoderriko udalerriak :
# Dubh Eskoziakoa

Dubh Eskoziakoa, ezizenez Dén ("suharra") edo Niger ("beltza") (Eskoziako gaeleraz: Dubh mac Mhaoil Chaluim), (?, Eskozia – 967, Forres, Eskozia), Piktoen erregea eta Eskoziako Erresumako hamargarren erregea izan zen, garai hartan Alba izenaz ezagutzen zena.

## Biografia

Malcolm I.aren semea izan zen. Dubhen eta aurreko Indulf erregearen semea zen Cuilénen arteko borroka izan zen boterea eskuratu nahian eta Dubhek lortu zuen erregetza. Erregealdi zaila izan zuen bikingoen erasoen erruz eta highlandetako leinuen arteko istiluengatik.
967an Forresen eskoziarrek eraila izan zela diote kronikek, baliteke Cuilénen aldekoek erail izana. Kondairak dioenez bere gorpua Kinlosseko zubiaren azpian ezkutatua izan zen, baina eguzkiak ez zuen argitu gorpua bilatu eta ohorez lurperatu zuten arte. 967ko uztailaren 10eko eklipseari erreferentzia egiten diola pentsatzen da.
* Datuak: Q363154
# Duberria

Duberria Lamprophiidae familiako narrasti genero bat da. Afrikako hegoaldean bizi dira.

## Espezieak

* Duberria lutrix (Linnaeus, 1758)
* Duberria shirana (Boulenger, 1894)
* Duberria variegata (Peters, 1854)

## Kanpo estekak

* Datuak: Q2697492
* Multimedia: Duberria / Q2697492
* Espezieak: Duberria
# Dubford (Aberdeen)

Dubford, Eskoziako Aberdeen hiriko iparraldean dagoen auzune bat da.

## Kanpo estekak

* Datuak: Q18159984
* Multimedia: Dubford, Aberdeen / Q18159984
# Düchelsdorf

Düchelsdorf Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 152 biztanle zituen 3,01 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632167
* Multimedia: Düchelsdorf / Q632167
# Dún Lúiche

Dún Lúiche, "Lughen gotorlekua" esan nahi du, ingelesez Dunlewey, Irlandako Errepublikako Donegal konderrian dagoen herri bat da, Gaeltacht irlandera eremu hiztunean.
Dunlewey aintziraren ertzean dago eta Gaoth Dobhair udalerritik hurbil. Connemarako ponien bizilekua da.

## Kanpo estekak

* Datuak: Q5315434
* Multimedia: Dunlewey / Q5315434
# Dúrcal

Dúrcal Granadako udalerria da, Valle de Lecrín eskualdekoa.
2023ko urtarrilaren 1eko erroldaren arabera 7.233 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q559839
* Multimedia: Dúrcal / Q559839
# Dún Síon

Dún Síon (irlanderaz Doonshean, "Basalekua" esan nahi du) Irlandako hego-mendebaldeko Kerry konderriaren mendebaldean dagoen herri txiki bat da. Gaeltacht eremuan dago, Dingle udalerritik 3,8 kilometrotara.
Irlandan aski ospetsua den Mícheál Ó Muircheartaigh joko gaelikoetako esataria herri honetan jaio zen eta From Dún Síon to Croke Park ("Dún Síonetik Croke Parkera") liburua idazteagatik ere ezaguna bada.

## Kanpo estekak

* Datuak: Q104310317
# Dübendorf

Dübendorf Suitzako Zürich kantonamenduko udalerria da. Hiriak 2011. urtean 24.882 biztanle zituen. Zürich hiriko aldirietan kokatzen da.

## Kanpo estekak

* Udalaren webgune ofiziala (Alemanez)
* Datuak: Q64082
* Multimedia: Dübendorf / Q64082
# Düdingen

Düdingen Suitzako udalerria da. Friburgo kantonamenduan dago, Sense barrutia barrutian. 2014an 7,961 biztanle zituen 30,86 kilometro koadrotan banatuta.

## Mugakideak

Honako udalerri hauekin egiten du muga:
Friburgo

## Kanpo estekak

* Datuak: Q70108
* Multimedia: Düdingen / Q70108
# Dún Laoghaire-Rathdown

Dún Laoghaire-Rathdown konderria Irlandako Errepublikako konderri bat da. Lehengo Dublingo konderriaren zati batez osatuta dago. 1993ko Agiriaren ondoren 1994ko urtarrilaren 1etik aurrera konderri statusa bereganatu zuen. Dún Laoghaire-Rathdown konderria Dublin hiriaren hego-ekialdean kokatzen da eta bere hiriburua Dún Laoghaire da. 206.261 biztanle ditu (2011)
Konderri honetako armarrian irakur litekeen goiburua irlanderazko hau da: "Ó Chuan go Sliabh", bere esanahia euskaraz "Portutik Mendira".

## Herriak

Dublin hiriaren hegoaldeko auzuneak dira. Biztanleria datuak 2006koak dira.
* Blackrock/An Charraig Dhubh (28.070 biztanle)
* Dún Laoghaire (23.857), hiriburua
* Stillorgan/Stigh Lorgan (19.840)
* Cabinteely/Cábán tSíle (12.698)
* Foxrock/Carraig an tSionnaigh (11.566)
* Clonskeagh/Cluain Sceach (11.273)
* Monkstown/Baile na Manach (6.369)

## Pertsona ezagunak

* Lord Edward FitzGerald (1763-1798), irlandar aristokrata eta iraultzailea
* Ronnie Drew (1934-2008), abeslaria
* Bob Geldof (1951- ), abeslaria
* Liam Ó Maonlaí (1964- ), musikaria
* Colm Ó Maonlaí (1966- ), aktorea

## Iruditegia

* Dún Laoghaire.
* Blackrockeko hondartza.
* Monkstowneko San Patrizio eliza.
* Stillorganeko obeliskoa.

## Kanpo estekak

* Dún Laoghaire-Rathdowneko Konderriko Kontseilua
* Dún Laoghaire-Rathdown Konderriko Enterpresa Batzarra
* Dún Laoghaire-Rathdowneko Turismoa
* Datuak: Q538417
* Multimedia: Dún Laoghaire-Rathdown / Q538417
# Düdenbüttel

Düdenbüttel Alemaniako udalerria da. Saxonia Beherea estatuan dago, [[Stade barrutia|Stade]] barrutian. 2014an 969 biztanle zituen 10,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q509973
* Multimedia: Düdenbüttel / Q509973
# Dülmen

Dülmen Alemaniako udalerria da. Ipar Renania-Westfalia estatuan kokatuta dago, [[Coesfeld barrutia|Coesfeld]] barrutian. 2014an 45.870 biztanle zituen 184,83 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q6910
* Multimedia: Dülmen / Q6910
* Webgune ofiziala
# Edward Tyson

Edward Tyson (1650 – 1708ko abuztuaren 1a) anatomia konparatiboaren sortzaile izateagatik ezaguna den britainiar sendagile eta jakintzaria izan zen.
Oxford-eko unibertsitatean egin zituen lehen ikasketak (bachelor of arts) 1670 arte eta doktoretza-tesia (MD) 1677an eskuratu zuen Cambridgeko unibertsitatean. 1684ean Londresko Bethlem Ospitaleko sendagile eta buru izendatu zuten, Erresuma Batuko lehen ospitale psikiatrikoa. 1679an Royal Society-ko kide izendatu zuten.
1680an fozenidoak ugaztunak zirela argitu zuen eta 1698an txinpantze baten disekzioaren ostean Orang-Outang, sive Homo Sylvestris: or, the Anatomy of a Pygmie Compared with that of a Monkey, an Ape, and a Man argitaratu zuen. Bertan txinpantzeek gizakiekin tximuekin baino antza handiagoa zutela ondorioztatu zuen, bereziki burmuinen anatomia aztertzerakoan.

## Kanpo estekak

* Datuak: Q1293932
* Multimedia: Edward Tyson / Q1293932
# Edward Weston

Edward Henry Weston (Highland Park, Illinois, 1886ko martxoaren 24a - Carmel Highlands, Kalifornia, 1958ko urtarrilaren 1a) estatubatuar argazkilaria izan zen.
21 urterekin Chicagotik Kaliforniara joan zen. Han xehetasun handiz egindako argazkien aitzindari bihurtu zen. Paisaien, izadi hilen, biluzien, erretratuen, generoko eszenen eta parodien argazkiak egin zituen. Bere argazkirik ospetsuenak Kaliforniako Point Lobosen egin zituen zuhaitz eta harkaitzei buruzkoak dira.

## Iruditegia

* Edward B. Weston, M.D., argakilariaren aita
* Epilogoa (1919) Margrethe Mather
* Armco Steel, Ohio, 1922
* Tina Modotti with her arms raised, c. 1921
* Refracted Sunlight on Torso, 1922
* Edward Weston, Biluzia, Mexico, 1925

## Kanpo estekak

* Datuak: Q346988
* Multimedia: Edward Weston / Q346988
# Edward White

Edward Higgins White, II (San Antonio, Texas, 1930eko azaroaren 14a - Cañaveral lurmuturra, Florida, 1967ko urtarrilaren 27a) astronauta estatubatuarra izan zen. 1959an ingeniaritza aeronautikoan espezializatu zen Michigango unibertsitatean. Edward White Gemini IV-ko pilotua izan zen eta 1965ean ontziz-kanpoko ibilaldia estreinakoz burutu zuen estatubatuarra bilakatu zen. 1967an Apollo programaren barnean eginiko proba batean zendu zen kapsula barruan gertaturiko sute baten ondorioz. Whitekin batera Virgil "Gus" Ivan Grissom eta Roger Chaffee astronautak hil egin ziren zorigaitzeko proba horretan.
White San Antonion, Texasen, jaio zen eta bertako eskolan ikasi zuen eta boy scout elkarteko kide bihurtu zen. High Schooleko graduazioaren ostean, Estatu Batuetako akademia militarrean onartu zuten West Pointen. 1952an Zientzietan lizentziatu zen eta Estatu Batuetako aire-indarraren bigarren ontzi-teniente bilakatu zen. Geroago, Whitek Estatu Batuetako aireko indarrarentzako batzordea eratu zuen eta hegaldirako eskolan ikasketak egin zituen urtebete pasatxo. Jarraian, Whiteri 22. Fighter Day Squadron egokitu zitzaion Bitburgeko aire-basean, Alemanian. Bertan hiru urte eta erdi igaro zituen F-86 Sabre eta F-100 Super Sabre eskuadroietan hegan egiten.

## Prestakuntza

1958an, Michigango unibertsitatean sartu zen aire-indarraren babesa eta laguntzarekin ingeniaritza aeronautikoa ikasteko. Urte baten buruan, Zientzietako gradua atera zuen eta Estatu Batuetako aireko indarreko proba-piloturako eskolara bidali zuten Edwardseko aire-basen. Probetarako pilotua bihurtu zen Aeronautical Systems Divisionean Wright-Patterson aireko indar basean. Bere heziketa prozesuan, 3.000 hegal-ordu baino gehiago burutu zituen, jetetan 2.200 ordu barne. Horrela, ontzi-teniente izendatu zuten eta handik aurrera espazioko ikerketara bideratu zuen bere lana.

## Bere jarduera NASAn

1962an astronauten bigarren taldeko kide izendatua zuten beste zortzi astronautekin batera. NASAko zuzendaritzak handinahiko pilotutzat hartzen zuen Edward White. Izan ere, Gemini 4 misioko pilotua izateko aukeratu zuten, James McDivitt aginte-pilotuarekin. Horrela, 1965eko ekainaren 3an White ontziz-kanpoko hegaldia burutu zuen lehenengo estatubatuarra bilakatu zen. Hain izan zuen gustuko ontziz-kanpoko ibilaldia (EVA), ezen ontzira itzultzeko agintea eman behar izan baitzioten. Kanpoan zegoenean, eskularru termal batek leihatilatik ihes egin zuen eta Lurreko azpi-orbitara isuritako lehenengo hondakina izan zen. Hala ere, erre egin zen Lurreko atmosfera zeharkatzeko gunera iritsi zenean. Bestalde, eskotilaren mekanismoarekin arazoak egon ziren zailtasunak baitzeuden bere irekiera eta ixtearekin. Gainera ibilaldirako denbora oso mugatua zen. McDivittek eskotila ondo ixteko gai ez balitz, ezin izango zuten atmosferan sartu berriro.
* Datuak: Q216726
* Multimedia: Edward Higgins White / Q216726
# Edward Teller

Edward Teller (hungarieraz: Teller Ede) jatorri hungariar eta juduko fisikaria izan zen, 1941tik aurrera estatubatuar herrialdetasuna eskuratu zuen, 1935an Hitlerren Alemanian jasaten zuen jazarpenetik ihesean herrialde horretara emigratu baitzuen. Teller bereziki hidrogeno bonbaren ekoizpenari lotuta egoteagatik oroitua da, haren diseinatzailea izan baitzen.
Bere pertsona eta bizitzan izandako jokamoldea biziki eztabaidatua da; sutsuki defendatu zuen bere bonba eta energia atomikoaren helburu militarra. Ohore garrantzitsuak jaso zituen, baina era berean bere lankide askoren kritiken jomuga ere izan zen.

## Kanpo estekak

* Lawrence Livermore Laborategi Nazionaleko orrialdea Edward Tellerri buruz (Ingelesez)
* Edward Tellerri elkarrizketa. Lawrence Livermore Laborategi Nazionala. (Ingelesez)
* Datuak: Q6733
* Multimedia: Edward Teller / Q6733
# Edward Waring

Edward Waring (Old Heath, Shropshire, c. 1736 - Pontesbury, Shropshire, 1798ko abuztuaren 15a) ingeles matematikaria izan zen. Mediku izan zen Londresko zenbait erietxetan. 1760tik aurrera matematika-irakasle izan zen Cambridgeko unibertsitatean. Erroen funtzio simetrikoak kalkulatzeko metodo bat asmatu zuen. 1771n proposamen-sail bat egin zuen zenbakien teoriari buruz. n zenbaki batek k$^{-e}$ berretura positiboz adierazteko izan ditzakeen adierazpen-kopuruaz hainbat ikerketa egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q323028
* Multimedia: Edward Waring / Q323028
# Edward Thomas

Ernest Edward Thomas, DM, Irlandako 4. Dragoien Guardia Errealaren parte izan zena, Lehen Mundu Gerrako britainiar lehen tiroa egin zuena izan zen, 1914ko abuztuaren 22aren goizeko 7etan, Monseko kanpoaldean Monseko guduaren testuingurua.

## Bizitza

Nenaghen jaio zela esan da, Tipperary konderrian kokatutako herrian, baina gaur egun Londresen jaio zela frogatu da, irlandar jatorriarekin. Thomas Artilleria Zaldun Errealean sartu zen danborraria izateko baina Irlandako 4. Dragoien Guardia Errealaren parte bihurtu zen gerra hasi baino lehen.

## Lehen Mundu Gerrako Zerbitzua

Lehen Munduko Gerraren lehenengo tiro bota zuen. Kaporal mailarekin Frantzian borrokatzen zebilen gerrako lehen tiroa egin zuela esan zenean. 1915ko azaroaren 5ean Sarjentu mailara igo zuten eta 1916an Ametrailadore postu batean lan egiten egon zen. Thomas "osa ausarta" zela esaten zen dibisioen artean bidalitako mezuetan. Lubaki aurreratu batean posizionatuta zegoenean, inoren lurran, britainiar artilleria ikusi zuen alemaniar posizioetan erortzen eta aurreratzea erabaki zuenean alemaniar guztiak hilda zeudela konturatu zen. Alemaniarren botak kalitate onekoak zirela konturatzean hainbat hartu zituen, bata besteari lotu zituen eta bere lagunei eman zien bere lubakira itzultzean.

## Gerraosteko bizitza

Gerra amaitzean 4. Dragoien Guardia Errealean sartu zen berriro eta 1923an armada utzi zuen. 1939ko otsailean pneumoniaz jota hil zen.

## Erreferentziak

* ↑ «57358, 1899-06-13, WILKINSON (Thomas), Hove, Brighton ; [DIGHTON (B.L.)»] Art Sales Catalogues Online (Noiz kontsultatua: 2019-07-27).
* ↑ Deignam, Tom. "The Irish and World War I". Irish America.

## Kanpo estekak

* Datuak: Q5345584
# Edward Thomas Copson

Edward Thomas Copson (Coventry, Ingalaterra, 1901eko abuztuaren 21a - St Andrews, Eskozia, 1980ko otsailaren 16a) britainiar matematikaria izan zen.

## Biografia

Oxfordeko St John's Collegen egin zituen lehenengo ikasketak eta bertan Love eta Hardyren eragina izan zuen. 1922an graduatu zen eta urte berean Whittakerrek irakasle-postu bat eskaini zion Edinburgon. 1930 arte han egon zen; urte honetan, St Andrews Unibertsitatean irakasle hautatu zuten, Turnbullen zuzendaritzapean. 1934 urtea Greenwichen eman zuen, baina St Andrewsera itzuli zen, eta matematika-katedra bat lortu zuen University Collegen (Dundee). 1950an Turnbullen Regius matematika-katedra betetzeko hautatu zuten St Andrewsen.
Copsonek analisi klasikoa, espantsio asintotikoak, ekuazio diferentzial eta integralak eta fisika teorikoa aztertu zituen. Bere liburu famatuena, The theory of functions of a complex variable ("Aldagai konplexu bateko funtzioen teoria"), 1935ean argitaratu zen. Guztira sei liburu idatzi zituen; gauzak aditzera emateko gaitasun handia erakutsi zuen denetan. Bere hitzaldien argitasunarengatik ere famatua zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1293868
# Edward Victor Appleton

Edward Victor Appleton (Bradford, Ingalaterra, 1892ko irailaren 6a - Edinburgh, Eskozia, 1965eko apirilaren 21a) Britainia Handiko fisikaria izan zen.

## Biografia

Langile-familia batean jaio zen. Cambridge hiriko St. Jonh´s Collegen egin zituen goi-mailako ikasketak, eta Cavendish laborategian sartu zen 1920an lanera, Lord Rutheforden laguntzaile. Uhin elektromagnetikoei buruzko azterketak egin zituen, eta ikerketa horien ondorioz katedra bat lortu zuen Londresko Unibertsitatean. Ionosferaren garaiera zehazten ahalegindu zen, eta horren geruzetara uhin ultralaburrak jaurti zituen. Hori egiten ari zela, Heavisidek aurkitu zuen mailaren gainetik beste bat ere bazela ikusi zuen, Appleton izena duena alegia. Radarrean eta irratizko komunikazioetan eragin handia izan zuen aurkikuntza horrek. Filosofia Naturala irakatsi zuen Cambridgen, eta industria- eta zientzia-ikerketarako estatu-idazkari izendatu zuten, 1936an. Bigarren Mundu Gerran, helburu militarretarako erabili zuen radarra. 1947an, Fisikako Nobel Saria lortu zuen ionosferari buruz egin zituen ikerketei esker.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q153194
* Multimedia: Edward Appleton / Q153194
# Duluth (Washington)

Duluth Ameriketako Estatu Batuetako erroldak esleitutako leku bat da. Clark konderrian dago, Washington estatuan. 1.718 biztanle ditu, 15,471434 kilometro koadroko azaleran banatuta.

## Ikus, gainera

* Clark konderria

## Kanpo estekak

* Datuak: Q5815001
# Dulwich

Dulwich, Erresuma Batuko Londres hiriburuaren hegoaldean dagoen auzo bat da, Lambeth barrutian.
* Datuak: Q146766
* Multimedia: Dulwich / Q146766
# Duluth (Georgia)

Duluth Georgiako estatuko hiri bat da. Catoosa konderrian kokatua dago. 2010ean 26.600 biztanle zituen, 25,89 kilometro koadrotan banatuta.

## Ikus, gainera

* Catoosa konderria

## Kanpo estekak

* Datuak: Q285751
* Multimedia: Duluth, Georgia / Q285751
# Dulwich Village

Dulwich Village, Erresuma Batuko Londres hiriburuaren hegoaldean dagoen auzo bat da, Southwark barrutian. South London eremuan dago.

## Erreferentziak

* Zerrenda:Londresko auzoak
* Datuak: Q5313557
* Multimedia: Dulwich Village / Q5313557
# Duluth (musika taldea)

Duluth, 2017 urtean Gasteizen sortutako musika taldea da.

## Ibilbidea

2017an sortu zen taldea eta Bob Dylanen jaioterriaren izena hartu zuen. Urte berean Jimmy Jazz Elkarteak antolaturiko "Gazte Talent" saria irabazi zuen. 2018an atera du lehen diskoa.

## Diskografia

* El lustro y la polilla (2018, autoekoizpena)

## Erreferentziak

* ↑ (Gaztelaniaz) «Duluth debuta en los escenarios con el triunfo en Gazte Talent» Gasteiz Hoy 2018-01-25 (Noiz kontsultatua: 2018-05-18).
* ↑ El lustro y la polilla. (Noiz kontsultatua: 2018-05-18).

## Kanpo estekak

* Datuak: Q61364817
# Dulverton

Dulverton, Ingalaterrako hego-mendebaldean dagoen udalerri bat da, Somerset konderrian. Devon konderriaren mugan dago.
2011n 1.408 biztanle zituen.
* Datuak: Q749338
* Multimedia: Dulverton / Q749338